《奉和知丞苗几山》
宋代·周行己

陆沈僚底惘骙瞿，玩世滑稽常自如。鞍马犹堪供矍铄，功名谁复念居诸。

胸怀金玉天知我，仕宦风波丞负予。尊酒夜阑听软语，清谈笑谑极群书。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。